Document ID: 31999D0136

KOMISSION PÄÄTÖS,
tehty 28 päivänä tammikuuta 1999,
sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, annetun päätöksen 97/296/EY muuttamisesta (tiedoksiannettu numerolla K(1999) 156) (ETA:n kannalta merkityksellinen teksti) (1999/136/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on muutettuna päätöksellä 98/603/EY (2), ja erityisesti sen 2 artiklan 2 kohdan ja 7 artiklan,
sekä katsoo, että
komission päätöksessä 97/296/EY (3), sellaisena kuin se on muutettuna päätöksellä 98/711/EY (4), vahvistetaan luettelo maista ja alueista, joista kalastustuotteiden tuonti ihmisravinnoksi on sallittua; liitteessä I olevassa I osassa luetellaan ne maat ja alueet, joista on tehty erityinen päätös, ja II osassa ne, jotka ovat päätöksen 95/408/EY 2 artiklan 2 kohdan mukaisia,
liitteessä II luetellaan sellaisten maiden ja alueiden nimet, joista kalastustuotteiden tuonti on sallittua 31 päivään tammikuuta 1999 asti neuvoston direktiivin 91/493/ETY (5) 11 artiklan 7 kohdan edellytysten mukaisesti,
Algeria, Angola, Azerbaid Ozan, Bahama, Eritrea, Iran, Kenia, Mosambik, Myanmar, Alankomaiden Antillit, Romania, Saint Helena, Salomonsaaret, Sri Lanka, Zimbabwe, Kypros, Antigua ja Barbuda sekä Saint Vincent ja Grenadiinit ovat toimittaneet tiedot, joiden mukaan ne täyttävät neuvoston päätöksen 95/408/EY 2 artiklan 2 kohdassa tarkoitettuja edellytyksiä vastaavat edellytykset; tämän vuoksi on tarpeen muuttaa luettelo siten, että kyseiset maat lisätään liitteessä I olevan luettelon II osaan,
komission on tarpeen arvioida, soveltavatko tämän päätöksen liitteisiin toistaiseksi kuulumattomat maat ja alueet yhteisöön viemiinsä kalastustuotteisiin edellytyksiä, jotka vastaavat vähintään yhteisötuotteiden tuotannolle ja markkinoille saattamiselle asetettuja edellytyksiä, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 97/296/EY liitteet I ja II tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä tammikuuta 1999.

Labels: 0
3
5
6